钦定古今图书集成/明伦汇编/氏族典/第515卷 > 《廖用贤尚友录》 > 吉茂
## 钦定古今图书集成/明伦汇编/氏族典/第515卷 > 《廖用贤尚友录》 > 吉茂

按《魏略》，“茂字叔畅，冯翊池阳人也。世为著姓。好书，不
耻恶衣恶食，而耻一物之不知。建安初，关中始平，茂
入武功南山，隐处精思。数岁，州举茂才，除临汾令。居
官清静，吏民不忍欺。转为武德侯庶子。二十二年，坐
其宗人吉本等起事被收，得不坐。后以茂为武陵太
守，不之官，拜议郎。景初中病亡。”